**PRORAČUNSKI KORISNIK 10581: OŠ MATIJE VLAČIĆA, LABIN**

**1.OPĆENITO O PLANU PRORAČUNA PRORAČUNSKOG KORISNIKA**

Prihodi i primici Osnovne škole Matije Vlačića Labin za 2023. godinu planirani su u iznosu od 1.182.920 EUR te se prema Izmjenama i dopuna povećavaju na 1.286.869

Rashodi i izdaci Osnovne škole Matije Vlačića Labin za 2023. godinu planirani su u iznosu od 1.182.920 EUR, te se prema Izmjenama i dopuna povećavaju na 1.286.869

a raspoređeni su na:

- rashode poslovanja 1.264.032 EUR

- rashode za nabavu nefinancijske imovine 22.837 EUR

U nastavku obrazloženja daje se tabelarni prikaz plana i izmjena plana prihoda i primitaka te rashoda i izdataka po skupinama i podskupinama.

TABLICA 1. - EUR

|  |  |  |  |
| --- | --- | --- | --- |
| **KONTO** | **VRSTA PRIHODA I PRIMITAKA** | **2023.****PLAN** | **I .Izmjene i dopune 2023.**  |
| **1** | **2** | **3** | **4** |
| **6** | **PRIHODI POSLOVANJA** | **1.179.690** | **1.262.317** |
| 63 | Pomoći iz inozemstva i od subjekata unutar općeg proračuna | 872.570 | 961.385 |
| 65 | Prihodi od upravnih i administrativnih pristojbi po posebnim propisima i naknada | 104.280 | 64.700 |
| 66 | Prihodi od prodaje proizvoda i robe te pruženih usluga i prihoda od donacija | 1.930 | 3.150 |
| 67 | Prihodi iz nadležnog proračuna | 200.910 | 233.082 |
| 7 | Prihodi od prodaje proizvedene dugotrajne imovine | 0,00 | 0,00 |
| 72 | Prihodi od prodaje proizvedene dugotrajne imovine | 0,00 | 0,00 |
| **92** | **Rezultat poslovanja** | **3.330** | **24.552** |
|  | **Sveukupni prihodi i rezultat poslovanja** | **1.183.020** | **1.286.869** |
| **3** | **Rashodi poslovanja** | **1.166.290** | **1.264.032** |
| 31 | Rashodi za zaposlene | 896.590 | 941.925 |
| 32 | Materijalni rashodi | 262.980 | 315.217 |
| 34 | Financijski rashodi | 60 | 230 |
| 37 | Naknade građanima i kućanstvima | 6.660 | 6.660 |
| **4** | **Rashodi za nabavu nefinancijske imovine** | **16.730** | **22.837** |
| 42 | Rashodi za nabavu proizvedene dugotrajne imovine | 16.730 | 22.837 |
|  | **Sveukupni rashodi:** | **1.183.020** | **1.286.869** |

**Obrazloženje prihoda i primitaka**

1. **Pomoći iz inozemstva i od subjekata unutar općeg proračuna iznose** 961.385 EUR od čega:
	1. Prihod iz državnog proračuna za rashode zaposlenih povećana se na 836.000 uslijed povećanja osnovice za obračun plaće
	2. Tekuće pomoći iz proračuna EU za pomoćnike iznosi 25.0202
	3. Tekuće pomoći proračunskim korisnicima iz proračuna koji im nije nadležan:
* Općina Raša za plaće u djelatnika u produženom boravku iznose povećava se na 11.150 EUR zbog povećanja osnovice za obračun plaće
* Ministarstva znanosti i obrazovanja i Agencije za odgoj i obrazovanje za nabavku udžbenika, nastavnih sredstava, mentorstva učitelja povećava se na iznos 65.000 eura zbog Odluke Vlade RH o financiranju učeničkih marendi te viškom prihoda poslovanja po projektima iz 2022 u iznosu od 3.392
* Županijski proračun za refundaciju rashoda natjecanja i zavičajnu nastavu u iznosu od 3.030 eura s obzirom na povećani broj učenika sudionika na županijskim natjecanjima.
1. **Prihodi od upravnih i administrativnih pristojbi po posebnim propisima i naknada** Prihodi od upravnih i administrativnih pristojbi po posebnim propisima i naknada smanjeni su zbog Odluke Vlade RH o financiranju učeničkih marendi.
2. **Prihodi od prodaje proizvoda i robe te pruženih usluga i prihoda od donacija**
	1. Prihodi od prodaje proizvoda i robe te pruženih usluga odnose se na iznajmljivanje školske sportske dvorane i krovne površine za solarne panele povećavaju se za donos viška prihoda poslovanja 3.367 eura
	2. Prihodi od donacija fizičkih i pravnih osoba povećavaju se za donaciju PŠ Rabac u iznosu od 1.420
3. **Prihodi iz nadležnog proračuna**

Prihodi iz nadležnog proračuna za financiranje redovne djelatnosti planirani su u iznosu od 233.082 EUR za financiranje rashoda za redovnu djelatnost Škole, plaća djelatnika u produženom boravku, učitelja koji provode program Građanskog odgoja

**OBRAZLOŽENJE RASHODA I IZDATAKA**

Rashodi i izdaci poslovanja planirani su visini 1.286.869 EUR

**Rashodi za zaposlene** planirani su u iznosu od 941.925 EUR do povećanja dolazi zbog povećanja osnovice za obračun plaće i povećanja satnice PUN od 1.1.2023 a čine ih:

* rashodi za plaće (bruto) u iznosu od 785.650 EUR,
* ostali rashodi za zaposlene kao što su naknade za pomoć, božićnica, regres, i drugo. Iznos za 2023. godinu iznosi 37.400 EUR
* doprinosi na plaće planirani su u iznosu od 118.875 EUR

**Materijalni rashodi** planirani su u iznosu od 315.217EUR, a čine ih:

* Naknade troškova zaposlenima u planiranom iznosu od 39.364 EUR te odnose se na prijevoz zaposlenika, stručno usavršavanje zaposlenika te naknada za službeni put.
* Rashodi za materijal i energiju planirani su u iznosu od 172.535 EUR. Planirani će se iznos utrošiti u rashode grijanja, materijal za tekuće održavanje, uredski materijal, nastavna pomagala i drugo.
* Rashodi za usluge u planiranom iznosu od 90.660 EUR. Rashode za usluge dijelom čine usluge prijevoza učenika školskim autobusom, usluge popravaka i tekućeg održavanja, usluge telefona i pošte, komunalne i računalne usluge i drugo.
* Ostali nespomenuti rashodi u planiranom iznosu od 12.758 EUR jesu premije osiguranja zaposlenika i imovine, članarine, naknade za nezapošljavanje invalida, te rashodi za natjecanja učenika te dio obveznih udžbenika koji spada u radni i ne prenosi se na slijedeće generacije već se rashoduje.

**Financijski rashodi** planirani su u iznosu od 230 EUR kuna za bankarske usluge i usluge platnog prometa.

**Rashodi za nabavu nefinancijske imovine** planirani su u iznosu od 22.837 EUR. Taj će se planirani iznos utrošiti u nabavku opreme za učionice, knjiga i obveznih udžbenika.

**2. Pregled prihoda i primitaka, rashoda i izdataka te rezultata poslovanja prema izvorima financiranja za 2023.godinu**

TABLICA 2. - EUR

|  |  |  |  |  |  |
| --- | --- | --- | --- | --- | --- |
| **NAZIV IZVORA PRIHODA** | **IZVOR** | **VIŠAK/MANJAK 2023.** | **PLANIRANI PRIHODI 2023.**  | **PLANIRANI VIŠAK/MANJAK****2022. + PLANIRANI PRIHODI 2023.****(kolona 3+4)** | **PLANIRANI RASHODI 2023.** |
| **1** | **2** | **3** | **4** | **5** | **6** |
| Opći prihodi i primici | 1.1.001 | -5.516 | 88.816 | 83.300 | 83.300 |
| Vlastiti prihodi | 3.9.000001 | 3.367 | 930 | 4.297 | 4.297 |
| Prihodi za posebne namjene | 4.9.000001 | 23.875 | 64.700 | 88.575 | 88.575 |
| Prihodi za decentralizirane funkcije osnovnog obrazovanja | 5.1.001 | -3.566 | 144.266 | 140.700 | 140.700 |
| Pomoći korisnika | 5.9.000001 | 3.932 | 125.385 | 129.317 | 129.317 |
| Pomoći - državna riznica | 5.9.000003 | 0,00 | 836.000 | 836.000 | 836.000 |
| Donacije | 6.9.000001 | 1.880 | 2.220 | 4.100 | 4.100 |
| Prihodi od imovine | 7.9.000002 | 580 | 0,00 | 580 | 580 |
|  **UKUPNO:** |  | **24.552** | **1.262.317** | **1.286.869** | **1.286.869** |

Izvor 1.1.001 Opći prihodi i primici

Prihodi od nadležnog proračuna iznose od 88.816, a pokrivaju rashode za 5 učiteljica zaposlenih u produženom boravku, naknade učiteljima koji provode izvannastavni program Građanskog odgoja te rashode za namirnice kroz shemu školskog voća. Do povećanja dolazi povećanjem osnovice za obračun plaće i povećanjem iznosa za financiranje shema školskog voća.

Izvor 5.1.001 Prihode za decentralizirane funkcije osnovnog obrazovanja

Prihodi sa izvora 5.1.001 iznose 140.700 EUR, a podrazumijeva planiranje sredstava za tekuće izdatke škole: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, premija osiguranja i ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, te kapitalnih ulaganja u manjem iznosu od prethodnog razdoblja zbog nestabilnih i visokih cijena energenata čije su stavke rashoda znatno porasle.

Izvor 3.9.000001 Vlastiti prihodi

Vlastiti prihodi ostvaruju se iznajmljivanjem školske sportske dvorane i krovne površine za solarne panele. Planirani iznos za 2023.godinu iznosi 4.297

Sredstva ostvarena po tom izvoru financiranja podmiriti će troškove materijala za čišćenje i održavanje dvorane te ostale nespomenute usluge.

Izvor 4.9.000001 Prihodi po posebnim namjenama

Prihodi po posebnim namjena jesu prihodi ostvareni od uplata roditelja za produženi boravak. Smanjeni su u odnosu na plan uslijed Odluke Vlade RH iz prosinca 2022.o financiranju učeničkih marendi.

Izvor 5.9.000003 Pomoći korisnika – Državna riznica

Prihod iz državnog proračuna za financiranje rashoda zaposlenih planirani je u visini od 836.000. Rashodi za zaposlenečine rashodi za plaće (bruto), ostali rashodi za zaposlene kao što su naknade za pomoć, božićnica, regres, i drugo te doprinosi na plaće. Do povećanja dolazi povećanjem osnovice za obračun.

Izvor 5.9.000001

Prihodi planirani po ovom izvoru iznose 129.371 od čega:

* Osiguranje pomoćnika u nastavi: planirani iznos za 2023.godinu iznosi 25.020 za 5 PUN.
* Prihodi za financiranje rashoda zaposlenih u produženom boravku od strane Općine Raša iznose 11.150
* Planirani iznos prihoda od strane MZO i AZOO iznosi 90.117 od čega će se financirati rashodi nabavke obveznih udžbenika i radnih materijala za školsku godinu 2022/2023., edukacije i nastavni materijal za voditelja županijskog stručnog vijeća, nabavku nastavnih sredstava i pomagala za provođenje kurikularne reforme i od 1.1.2023. Odlukom Vlade RH učeničke marende.
* Prihodi od pomoći županijskog proračuna planirani su u visini od 3.030 eura a financirati će rashode odlaska učenika i mentora na županijska natjecanja te projekta ''zavičajna nastava''.

Izvor 6.9.000001 Prihodi od donacija

Prihodi od donacija pravnih i fizičkih osoba za 2023.godinu planirani su u iznosu od 4.100 EUR, a financirati će se izvannastavne aktivnosti učenika sukladno GPiP Škole.

**2. OBRAZLOŽENJE POSEBNOG DIJELA PRORAČUNA**

**Zakonska osnova:**

Zakon o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14, 7/17), Zakon o proračunu („Narodne novine“ broj: 87/08, 136/12., 15/15.), Pravilnik o proračunskim klasifikacijama („Narodne novine“ broj: 26/10., 120/13) i Pravilnik o proračunskom računovodstvu i računskom planu („Narodne novine“ broj: 124/14, 115/15, 87/16.), Upute za izradu proračuna lokalne samouprave Grada, Odluku o kriterijima, mjerilima i načinu financiranja decentraliziranih funkcija osnovnog, Godišnji plan i program rada za školsku godinu 2022/2023. donesen u listopadu 2022.god.

Školski kurikulum OŠ Matije Vlačića Labin za školsku godinu 2022./2023, donesen u listopadu 2022.god.

Državni pedagoški standard osnovnoškolskog sustava odgoja i obrazovanja („Narodne novine“ broj: 63/08 i 90/10).

**Opis i cilj programa:**

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj školi i srednjoj školi i Državnom pedagoškom standardu osnovnoškolskog sustava odgoja i obrazovanja.Osnovnoškolsko obrazovanje ostvaruje se na temelju Godišnjeg plana i programa rada, te Školskog kurikuluma koji se donose na početku svake školske godine.

Rad Škole odnosno nastava je organizirana u petodnevnom radnom tjednu u jednoj smjeni - jutarnjoj.

Organizacijski se provodi u obliku redovne nastave, izborne nastave, dopunske nastave, dodatne nastave, satova razrednika te izvannastavnih aktivnosti i izvanškolskih aktivnosti*.* U školi se također provode i ostali programi koji omogućavaju i poboljšavaju kvalitetniji boravak učenika kao što je produženi boravak te programi i projekti koje Škola sama osmišljava i razne druge tematske radionice za učenike.

Školu polazi 371 učenika u 18 razrednih odjela i dvije školske zgrade. U matičnoj zgradi organiziran je odgojno obrazovni rad za 339 učenika od prvog do osmog razreda. PŠ Rabac polazi 30 učenika od prvog do četvrtog razreda u dvije kombinacije.

Produženi boravak organizirani je u matičnoj zgradi, a za učenike iz PŠ Rabac od 2020. godine održava se u PŠ Rabac. Na program produženog boravka polazi 133 učenika (stanje rujan 2022) u pet grupa.

**Planirana sredstva:**

Za provedbu ovog programa planirana sredstva iznose 1.286.869 eur

**Pokazatelji uspješnosti :**

Uspješnost se vidi na konkretnim rezultatima učenika na pojedinim natjecanjima te naročito uspjeh svih učenika na kraju nastavne godine. Rizici su eventualni nedostatak sredstava za realizaciju planiranih programa i otežani uvjeti za izvođenje nastavnog procesa. Neprovođenjem ili djelomičnim provođenjem ovakvih programa i aktivnosti dovodi se u pitanje primjena standarda ili zakonskog minimalnog standarda u školi, te zadovoljavanje potreba djece i njihovih roditelja na području Grada Labina za odgojem, naobrazbom, prehranom, rehabilitacijom i socijalnom skrbi.

**Aktivnost A500003: Financiranje djelatnosti osnovnog obrazovanja**

**Aktivnost K500001: Kapitalna ulaganja osnovnog školstva**

Ove se aktivnosti ostvaruju iz decentraliziranih funkcija financiranja, iz gradskog proračuna te iz prihoda po posebnim namjenama.

Decentralizirane funkcije su rashodi koji su posebnim zakonima za osnovno i srednje školstvo preneseni na JLS kao pomoći izravnanja za decentralizirane funkcije. Podrazumijeva planiranje sredstava za tekuće izdatke škole: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, premija osiguranja i ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, te kapitalnih ulaganja, čija se visina utvrđuje Odlukom o kriterijima, mjerilima i načinu financiranja decentraliziranih funkcija osnovnog školstva Grada Labina, koja se donosi na temelju Odluke Vlade RH Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstava.

Kapitalna ulaganja Škola u 2023.godini smanjena su uslijed nestabilnog tržišta energije i visokih cijena energenata te su sredstva preusmjerena na rashode za grijanje i električnu energiju.

U školi je organizirana školska marenda te od 1.1.2023 Odlukom Vlade RH u iznosu od 1,33 eur po učeniku financirana je iz državnog proračuna. Planirani su rashodi služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u školskom restoranu.

Škola je uključena u projekt Školska shema – besplatnih obroka voća, povrća i mlijeka za školsku djecu. Tim se projektom želi povećati unos svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece.

Kroz ovu aktivnost prikazani su i rashodi za učitelje i tehničko administrativno osoblje koji se u cijelosti financiraju iz državnog proračuna.

**Aktivnost A500004: Produženi boravak:**

Od 2005. godine škola provodi i Program Produženog boravka, od 01.09.2021. po cijeni od 3,18 eur dnevno, uključeno je ukupno 133 učenika (stanje rujan/2022.). u produženom boravku zaposleno je 5 učiteljica čija sredstva za rashode plaće osigurava Grad Labin te u omjeru na broj djece iz područja Općine Raša dio financirana ista općina. Roditelji u rashodima za zaposlene sudjeluju sa 1,19 eura po danu od dana upisa do zahtjeva za ispisom. Rashodi prehrane financiraju se od strane roditelja sa 1,99 eura po danu korištenja usluge. Provođenjem programa socijalne zaštite (osiguravanje učeničkih marendi), koji je sastavni dio programa Grada osigurava se bolji standard učenika slabijeg socijalnog statusa, i to za 13 učenika čije troškove produženog boravka podmiruje Grad Labin.

**Aktivnost A500005: Dodatne aktivnosti učenika i osoblja u školi**

Škola sustavno tijekom školske godine provodi uočavanje, praćenje i poticanje darovitih učenika, te se organizira dodatni rad prema njihovim sklonostima, sposobnostima i interesima. Učenici sudjeluju na natjecanjima i smotrama školske, županijske, državne, pa čak i međunarodne razine, koja organizira Ministarstvo znanosti i obrazovanja, Agencija za odgoj i obrazovanje i drugi organizatori uz suglasnost Ministarstvo znanosti i obrazovanje, te u programima namijenjenim nadarenim učenicima.

Kroz tu se aktivnost financiraju i mentorstva učitelja kao naknadu za uvođenje pripravnika u nastavni proces, stručna osposobljavanja i stručna vijeća našeg voditelja županijskog aktiva fizike i tehničke kulture.

**Aktivnost A500006: Osiguranje pomoćnika učenicima s teškoćama**

 Osiguranje pomoćnika u nastavi aktivnost je kojim se nastoji izjednačiti mogućnosti svih učenika, unaprjeđenje položaja djece s teškoćama i njihovih obitelji te stvaranje uvjeta za njihovo aktivno sudjelovanje u građanskim, društvenim i kulturnim aktivnostima njihovih zajednica. Za školsku godinu 2022./2023. Škola ima 5 pomoćnika u nastavi, a sredstva su osigurana kroz program RAST II.

Od 1.1.2023. Grad Labin donosi Odluku o povećanju satnice PUN na teret svog proračuna te su u skladu sa donesenom Odlukom izmijenjeni iznosi u financijskom planu škole.

**Aktivnost A50007: Financiranje izvannastavnih projekata i drugo**

Sredstva po ovoj aktivnosti planirana su za provođenje školskih projekata kojima se potiče i poboljšava obrazovanje naših učenika.

U našoj se školi aktivno provodi implementacija zavičajne nastave te se kroz brojne nastavne, izvannastavne aktivnosti i terensku nastavu učenicima približava njihov zavičaj i njegovi ljudi i običaji. Dio tih rashoda pokriva se iz sredstava Istarske županije kroz njihov program Zavičajne nastave dok dio iz donacija pravnih i fizičkih osoba.

U školskoj godini 2022/2023 provodi se projekat IMAM STAV kao preventivni program baziran na učenju životnih vještina i konceptu socijalnih utjecaja i promiče pozitivno i zdravo ponašanje, utječe na prevencija korištenja duhana, alkohola i drugih sredstava ovisnosti kod djece i mladih.

I projekat Ekokreativci koji ima za cilj poticati učenike da svojim jednostavnim postupcima na svakodnevnoj razini djeluju ekološki svjesno te shvate važnost odgovornog ponašanja prema sebi, drugima i prirodi. Oba projekta financirana su od strane MZO.